Մեթ Բիոնդի

Մեթյու Նիկոլաս "Մեթ" Բիոնդի (ծնվ. 1965 թ. հոկտեմբերի 8-ին Palo Alto, Californien, USA), ամերիկացի նախկին լողորդ մարզիկ, օլիմպիական խաղերի և աշխարհի առաջնությունների բազմակի չեմպիոն։ Հիմնականում հանդես է եկել ազատ ոճով լողի մրցումներում, սակայն հաջողությունների է հասել նաև բաթերֆլայ ոճում։

Բիոնդին լողով զբաղվել, նաև՝ ջրագնդակ է խաղացել Կալիֆորնիայի համալսարանում սովորելիս՝ լավ արդյունքներ գրանցելով ամերիկյան քոլեջների լողի մրցումներում։ Ընդգրկվելով ԱՄՆ-ի հավաքականում՝ մասնակցել է  Լոս Անջելեսի 1984 թվականի օլիմպիական խաղերին և 4x100 մետր խառը փոխանցումալողի մրցումներում չեմպիոն հռչակվել՝ միաժամանակ դառնալով համաշխարհային ռեկորդի համահեղինակ՝ թիմակից ընկերների հետ։

1986 թվականին երեք ոսկե մեդալ է նվաճել աշխարհի գավաթի խաղարկությունում։ Սեուլի 1988 թվականի օլիմպիական խաղերը դարձել են Բիոնդիի աստեղային պահը։ Նա ընդհանուր առմամբ հինգ ոսկե մեդալ է նվաճել այդ խաղերում՝ 50 և 100 մետր ազատ ոճում անհատապես, ինչպես նաև ամերիկյան փոխանցումալողի թիմի կազմում 4x100 մետր ազատ ոճում, 4x200 մետր ազատ ոճում և 4x100 մետր համալիր լողում։ Բացի այդ, արծաթե մեդալի է արժանացել 100 մետր բաթերֆլայ ոճով և բրոնզե մեդալ՝  200 մետր ազատ ոճով լողի մրցումներում։ Մեկ օլիմպիադայի ընթացքում յոթ մեդալ նվաճով՝ նա կրկնել է 1972 թվականի օլիմպիական խաղերում Մարկ Սպիցի սահմանած ռեկորդը, որը հետագայում գերազանցեց Մայքլ Ֆելփսը։

1991 թվականի աշխարհի առաջնությունում Բիոնդին նվաճեց ևս երեք ոսկե մեդալ, իսկ 1992 թվականին Բարսելոնայի Օլիմպիական խաղերում, որը նրա երրորդ և վերջին Օլիմպիադան էր, նա նվաճեց իր յոթերորդ և ութերորդ օլիմպիական ոսկե մեդալները., երկուսն էլ՝ որպես փոխանցումալողի ամերիկյան թիմի անդամ, համապատասխանաբար 4x100 մետր ազատ ոճում և 4x100 մետր համալիր լողում։
Բիոնդին իր կարիերայի ընթացքում նաև անհատական համաշխարհային ռեկորդներ է սահմանել  50 և 100 մետր ազատ ոճում։  Ինչպես 1986- թվականին , այնպես էլ 1988-ին Swimming World ամսագրի կողմից նա ճանաչվել է  աշխարհի լավագույն լողորդ։

1997 թվականին լողի միջազգային փառքի սրահում բացվել է Մեթ Բիոնդիին նվիրված անկյունը։

Ակտիվ սպորտին հրաժեշտ տալուց հետո Բիոնդին  վերապատրաստվել է որպես ուսուցիչ։ Նա ներկայումս ապրում է Հավայան կղզիներում, որտեղ դասավանդում է մաթեմատիկա։

Օլիմպիական մեդալներ 

 1984 թ . Ոսկի 4x100 մետր ազատ ոճում ԱՄՆ-ի թիմի կազմում
 1988 թ . Ոսկի 50 մետր ազատ ոճում
 1988 թ . Ոսկի 100 մետր ազատ ոճում
 1988 թ . Ոսկի 4x100 մետր ազատ ոճում ԱՄՆ-ի թիմի կազմում
 1988 թ . Ոսկի 4x200 մետր ազատ ոճում ԱՄՆ-ի թիմի կազմում
 1988 թ . Ոսկի ԱՄՆ-ի թիմի կազմում 4x100 մետր համալիր լողում
 1988 թ . Արծաթ 100 մետր բատերֆլայ ոճում
 1988 թ . Բրոնզ 200 մետր ազատ ոճում
 1992 թ . Ոսկի 4x100 մետր ազատ ոճում ԱՄՆ-ի թիմի կազմում
 1992 թ . Ոսկի ԱՄՆ-ի թիմի կազմում 4x100 մետր համալիր լողում
 1992 թ . Արծաթ 50 մետր ազատ ոճում

Աշխարհի առաջնություններում նվաճած մեդալներ 

 Լողի աշխարհի առաջնություն 1986 թ. Ոսկի 100 մետր ազատ ոճում
 Լողի աշխարհի առաջնություն 1986 թ. Ոսկի 4x100 մետր ազատ ոճում ԱՄՆ-ի թիմի կազմում
 Լողի աշխարհի առաջնություն 1986 թ. Ոսկի ԱՄՆ-ի թիմի կազմում 4x100 մետր համալիր լողում
 Լողի աշխարհի առաջնություն 1986 թ. Արծաթ 100 մետր բատերֆլայ ոճում
 Լողի աշխարհի առաջնություն 1986 թ. Բրոնզ 50 մետր ազատ ոճում
 Լողի աշխարհի առաջնություն 1986 թ. Բրոնզ 200 մետր ազատ ոճում
 Լողի աշխարհի առաջնություն 1986 թ. Բրոնզ ԱՄՆ-ի թիմի կազմում 4x200 մետր ազատ ոճում
 Լողի աշխարհի առաջնություն 1991 թ. Ոսկի 100 մետր ազատ ոճում
 Լողի աշխարհի առաջնություն 1991 թ. Ոսկի 4x100 մետր ազատ ոճում ԱՄՆ-ի թիմի կազմում
 Լողի աշխարհի առաջնություն 1991 թ. Ոսկի ԱՄՆ-ի թիմի կազմում 4x100 մետր համալիր լողում
 Լողի աշխարհի առաջնություն 1991 թ. Արծաթ 50 մետր ազատ ոճում

Ծանոթագրություններ

Արտաքին հղումներ 
 
 
 Бионди на сайте i-swimmer
 Мэтт Бионди на сайте МОК
 Бионди на сайте Международного зала славы плавания

Մարզիկներ այբբենական կարգով
Ամերիկացի օլիմպիական չեմպիոններ
Անձինք Կալիֆոռնիայից
Ամերիկացի լողորդներ
Տղամարդիկ
Ապրող անձինք
1965 ծնունդներ
Օլիմպիական չեմպիոններ
Օլիմպիական խաղերի բրոնզե մեդալակիրներ
Օլիմպիական խաղերի արծաթե մեդալակիրներ